۱۳۷۱ شمسی ایلین اردیبهشت آیینین ۲۸ ۱۹-دا ائرمنیستان سلاحلی قووه‌لری داغلیق قاراباغین حودودلاریندان اوْلان لاچین ماحالینۇ اشغال ائتدیلر. نتیجه‎ ده ۶۳۳۴۱ لاچین ساکنلری دایمی یاشاییش یئرلریندن قوْوۇلدۇ. عئینی زاماندا ائرمنیستان سلاحلی قووه‌لری آذربایجانین ناخچیوان مختار جومهوری‌سینین سدرک ماحالیندا آذربایجان-تورکیه مرز(سرحد)اینین ایستراتئژی اهمیته مالیک بخشینه هوجوم ائتدی. بۇ مودّت عرضینده جومهورینین سیاسی حیاتیندا دا مهم حادثه‌لر جریان ائتمکده ایدی. خوْجالی فاجعه‎سیندن سونرا ۱۳۷۱ شمسی ایلین اسفند آیینین ۱۵ دا آذربایجان جومهور باشقانی آیاز مۆتللیبوْو ایستعفا گئتمیه مجبور اوْلدۇ. همین ایلین اردیبهشت آیینین ۲۴ ده مۆتللیبوْو یئنیدن حاکمیته قاییتدی, اردیبهشت آیینین ۲۵ ده ایسه خالْق جبهه‌سی پارلمان این ساختمان سینا هوجوم تشکیل ائتدی. اردیبهشت آیینین ۲۸ ده پارلمان دؤرد گۆن اول قبول ائتدیی اؤز قرارینی قانونسۇز اوْلدۇغۇنۇ اِعلان ائتدی و بئللیکل, مۆتللیبوْوۇن بیر داها حاکمیته قاییتماق جهدلری پۇچ اوْلدۇ.